สวัสดีค่ะ หนูมีความรู้สึกอยากหายตัวไป คือหนูเป็นมานานแล้วค่ะ เคยศึกษาอาการจากยูทูป แล้วก็จากเว็บต่างๆ ค่ะเพราะนอกจากอยากหายตัวไป หนูยังมีอาการอึดอัดเกลียดตัวเองเคยทำร้ายตัวเองค่ะหลายครั้ง แต่ก่อนเป็นคนไม่ชอบคนกรีดแขน แต่ตอนนี้หนูกลับทำเองซะงั้น หนูจะเล่าเหตุการณ์คร่าวๆให้ฟังนะคะ คือหนูเป็นนักกีฬา ไปคัดตัวภาค ไปอยู่ต่างจังหวัด7วัน ตอนแรกที่คุยกับครู6วัน หนูเป็นคนที่อายุเยอะสุดในนักกีฬาที่ไป ตอนแรกพักที่โรงเรียนค่ะ หนูอยู่ได้แต่เด็กๆ และครูอยู่ไม่ได้เลยต้องไปพักที่โรงแรมแน่นอนค่ะมันก็จะมีเรื่องเงิน ซึ่งครอบครัวหนูก็ไม่คอยมีเงินมากนัก ตอนไปแม่ก็บอกว่าแม่มีเงินแค่นี้นะ หนูก็เอาตังเก็บไปด้วย แต่ไปอยู่ที่นั้นไม่ง่ายเลยข้าวก็ต้องซื้อ ค่าที่พักก็ต้องจ่าย กีฬาก็ต้องซ้อม และต้องอยู่กับคนจำนวนมากซึ่งหนูเป็นคนติดการอยู่คนเดียวััตั้งแต่เด็ก เลยรู้สึกอึดอัด เวลาเด็กทะเลาะกัน หนูก็จะโดนว่า มีวันหนึ่งครูโกรธน้องคนหนึ่ง แล้วก็มาลงกับทุกคน คนที่โดนเยอะสุดแน่นอนสิคะก็คือหนู ในคืนนั้น หนูอยากกลับบ้านมาร้องไห้ก็ไม่ได้เพราะมีเด็กอยู่ด้วยเยอะแล้วเป็นพี่คนโตคิดอยากจะหนีขึ้น บขส กลับบ้าน ไม่แข่งแล้ว โทรหาใครก็ไม่ได้ คิดถึงพ่อกับแม่มากค่ะโทรไปกลัวร้องไห้แล้วแกจะว่าเอา พอถึงกำหนดที่ต้องแข่ง แต่กลับเลือนไปแข่งอีกวัน มันทรมานมากค่ะ คิดว่าจะได้กลับไปกอดพ่อกอดแม่ซะละ พอถึงวันแข่ง หนูแข่งแพ้รอบแรก หนูโทรไปบอกพ่อกับแม่ แกบอกว่าไม่เป็นไรๆส่วนพี่ชายหนูก็ว่าหนู ว่าซ้อมแค่นี้ไม่แปลกหรอกที่แพ้เค้า หนูซ้อมจนไม่มีเวลาจะทำอะไรแล้ว ตอนนั้นแอบร้องไห้จำได้ว่าร้องไห้หนักมากค่ะ อยากกลับบ้านอยากกอดพ่อกอดแม่แต่พอกลับมาถึงบ้านสิ่งที่พ่อถามแม่ถาม ทำไมถึงแพ้ พ่อบอกแล้วซ้อมแค่นี้ หนูโดนว่า มันแย่มากค่ะ หนูไม่เคยได้กอดท่านเลย หนูเหนื่อยหนูไปอยู่นั้นหนูเจออะไรบ้าง แต่พอกลับมาถึงบ้านเจอแบบนี้หนูไม่โอเคค่ะ วันนั้นหนูเป็นวันที่หนูกลับมากรีดแขนตัวเอง และมีความคิดอยากตายอีกครั้ง หนูคิดถึงวิธีจะฆ่าตัวตายเลยค่ะ มันแย่นะคะ และปัจจุบันนี้หนูก็ต้องทนเจอคำพูดที่ไม่แคร์ความรู้สึกหนูเลยคนอื่นคิดไงหนูไม่รู้แต่สำหรับหนูมันแย่มากค่ะเจออะไรนิดๆหน่อยๆก็ร้องไห้อ่อนแอมากค่ะ รู้สึกว่าหนูเหลือตัวคนเดียวไม่มีใครรักหนูแล้วอะไรประมาณนี้ค่ะ มันเป็นอะไรหรอคะหนูหาคำตอบให้ตัวเองมานานแล้วแต่ก็หาไม่เจอสักที
สวัสดีค่ะ @จากที่เล่ามา คิดว่า มีภาวะทางอารมณ์ไม่ปกติ อาจมีภาวะเครียด หรืออาจมีภาวะโรคซึมเศร้าค่ะ @ผู้ป่วยโรคซึมเศร้าจะมีอาการที่เปลี่ยนแปลงทั้งอารมณ์ ความรู้สึกนึกคิด ความจำ ความสัมพันธ์กับคนรอบข้างเปลี่ยนไป และอาการแสดงทางร่างกายต่างๆ โดยอาการอาจเปลี่ยนแปลงอย่างรวดเร็วเป็นสัปดาห์ หรือค่อยเป็นค่อยไปเป็นก็ได้ -อาการทางอารมณ์ เช่น เศร้า หดหู่ อ่อนไหว บางคนอาจมีความรู้สึกไม่แจ่มใส เบื่อหน่าย บางคนมีอาการหงุดหงิด ฉุนเฉียวได้ -ความรู้สึกนึกคิด เช่น มองอะไรแย่หมด ท้อแท้หมดหวัง รู้สึกไร้ค่า ไร้ความสามารถ บางคนอาจมีอารมณ์ชั่ววูบอยากทำร้ายตนเอง -สมาธิความจำแย่ลง -ความสัมพันธ์กับคนรอบข้างเปลี่ยนไป อาจจะเก็บตัว ไม่ค่อยพูด ทำงานแย่ลง -อาการแสดงทางร่างกาย เช่น อ่อนเพลีย ไม่มีแรง นอบหลับๆตื่นๆ ไม่เจริญอาหาร น้ำหนักลด ท้องผูก ท้องอืด ปวดหัว ปวดตามตัว *คนไข้หากมีอาการมากขึ้น อาจมีอาการหลงผิด ประสาทหลอน หูแว่วได้ *โรคซึมเศร้านี้ยังมีลักษณะอาการคล้ายโรคอื่นอีก เช่น โรควิตกกังวล โรคอารมณ์แปรปรวน โรคสมองอักเสบ โรคไทรอยด์ทำงานบกพร่อง เป็นต้น -การรักษา: ในรายที่เป็นมาก แพทย์จะให้ยาช่วย แต่บางรายที่เป็นไม่มากแพทย์อาจจะพูดคุยให้คำแนะนำเพื่อให้อาการดีขึ้น **ดังนั้นจึงแนะนำให้ ควรเล่าถึงภาวะทางอารมณ์ให้คนใกล้ชิดหรือคนในครอบครัวเพื่อให้อารมณ์ผ่อนคลายและช่วยแก้ไขปัญหานะคะ หากอาการไม่ดีขึ้น ควรไปพบแพทย์เพื่อรับการวินิจฉัยและได้รับการรักษาอย่างเหมาะสม. เป็นกำลังใจให้นะคะ